CELEX: 32017R1439
Language: et
Date: 2017-08-08 00:00:00
Title: Komisjoni rakendusmäärus (EL) 2017/1439, 8. august 2017, millega muudetakse rakendusmäärust (EL) 2017/1019, millega kehtestatakse teatavate Valgevenest pärit betooni sarrusvarraste impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks

9.8.2017   
            
            
               ET
            
            
               Euroopa Liidu Teataja
            
            
               L 206/1
            
         KOMISJONI RAKENDUSMÄÄRUS (EL) 2017/1439,
   8. august 2017,
   millega muudetakse rakendusmäärust (EL) 2017/1019, millega kehtestatakse teatavate Valgevenest pärit betooni sarrusvarraste impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (edaspidi „alusmäärus“), (1) eriti selle artikli 9 lõiget 4,
   ning arvestades järgmist:
   
               (1)
            
            
               Euroopa Komisjon (edaspidi „komisjon“) kehtestas 20. detsembril 2016 rakendusmäärusega (EL) 2016/2303 (2) (edaspidi „ajutine määrus“) ajutise dumpinguvastase tollimaksu teatavate Valgevene Vabariigist (edaspidi „Valgevene“) pärit betooni sarrusvarraste impordi suhtes.
            
         
               (2)
            
            
               Ajutise dumpinguvastase tollimaksuga hõlmatud toote määratluse alla kuuluvad teatavad Valgevenest pärit betooni sarrusvardad, mis on valmistatud rauast või legeerimata terasest, sepistatud, kuumvaltsitud, -tõmmatud või -pressitud, k.a valtsimisjärgselt väänatud, kuid edasi töötlemata, ning neil on süvendeid, nukke, sooni või muid valtsimisprotsessis tekkinud deformatsioone, ning mis praegu kuuluvad CN-koodide ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10, ex 7214 99 71, ex 7214 99 79 ja ex 7214 99 95 alla. Suure väsimustugevusega rauast või terasest betooni sarrusvardad jäävad asjaomase toote määratlusest välja.
            
         
               (3)
            
            
               Ajutise dumpinguvastase tollimaksu määraks, mida kohaldatakse netohinna suhtes liidu piiril enne tollimaksu tasumist, kehtestati 12,5 %.
            
         
               (4)
            
            
               Seejärel kehtestas komisjon 17. juunil 2017 rakendusmäärusega (EL) 2017/1019 (3) (edaspidi „lõplik määrus“) lõpliku dumpinguvastase tollimaksu teatavate Valgevenest pärinevate betooni sarrusvarraste impordi suhtes.
            
         
               (5)
            
            
               Lõpliku dumpinguvastase tollimaksuga hõlmatud toote määratluse alla kuuluvad teatavad Valgevenest pärit betooni sarrusvardad, mis on valmistatud rauast või legeerimata terasest, sepistatud, kuumvaltsitud, -tõmmatud või -pressitud, k.a valtsimisjärgselt väänatud, kuid edasi töötlemata, ning neil on süvendeid, nukke, sooni või muid valtsimisprotsessis tekkinud deformatsioone, ning mis praegu kuuluvad CN-koodide ex 7214 10 00, ex 7214 20 00, ex 7214 30 00, ex 7214 91 10, ex 7214 91 90, ex 7214 99 10 ja ex 7214 99 95 alla. Suure väsimustugevusega rauast või terasest betooni sarrusvardad ning muud pikad tooted, nagu ümarlatid, jäävad asjaomase toote määratlusest välja.
            
         
               (6)
            
            
               Lõpliku dumpinguvastase tollimaksu määraks, mida kohaldatakse netohinna suhtes liidu piiril enne tollimaksu tasumist, kehtestati 10,6 %.
            
         
               (7)
            
            
               Lõpliku määruse artiklis 2 sätestati ajutise määrusega kehtestatud ajutise tollimaksuna tagatiseks antud summade lõplik sissenõudmine. Kõnealuses määruses ei ole aga selge sõnaga sätestatud dumpinguvastaste tollimaksude lõplikku määra ületavate ning dumpinguvastaste tollimeetmete kohaldamisalast välja jäävate toodetega seotud tagatissummade vabastamist, mis oleks alusmääruse artikli 10 lõiget 3 arvestades olnud asjakohane.
            
         
               (8)
            
            
               Seetõttu tuleks rakendusmääruse (EL) 2017/1019 artiklit 2 vastavalt parandada.
            
         
               (9)
            
            
               Parandatud sätet tuleks kohaldada alates kuupäevast, mil jõustus rakendusmäärus (EL) 2017/1019.
            
         
               (10)
            
            
               Käesolevas määruses sätestatud muudatus on kooskõlas määruse (EL) 2016/1036 artikli 15 lõike 1 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) 2017/1019 artiklit 2 parandatakse järgmiselt:
   
      „Rakendusmääruse (EL) 2016/2303 kohaselt ajutise dumpinguvastase tollimaksuna tagatiseks antud summad nõutakse lõplikult sisse. Dumpinguvastaste tollimaksude lõplikku määra ületavad ning dumpinguvastaste tollimaksumeetmete kohaldamisalast välja jäävate toodetega seotud tagatissummad vabastatakse.“
   
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Artiklit 1 kohaldatakse alates 18. juunist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. august 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  Komisjoni 19. detsembri 2016. aasta rakendusmäärus (EL) 2016/2303 teatavate Valgevene Vabariigist pärit betooni sarrusvarraste importi käsitleva dumpinguvastase menetluse algatamise kohta (ELT L 345, 20.12.2016, lk 4).
   
      (3)  Komisjoni 16. juuni 2017. aasta rakendusmäärus (EL) 2017/1019, millega kehtestatakse teatavate Valgevenest pärit betooni sarrusvarraste impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 155, 17.6.2017, lk 6).